b'\n_START_ARTICLE_\nTo\xc4\x8dka (teorija grafov)\n_START_PARAGRAPH_\nT\xc3\xb3\xc4\x8dka (vozl\xc3\xad\xc5\xa1\xc4\x8de ali v\xc3\xb4zel) je v teoriji grafov osnovna enota, iz katere so sestavljeni grafi. Neusmerjene grafe sestavljata mno\xc5\xbeica to\xc4\x8dk in mno\xc5\xbeica povezav (neurejene pare to\xc4\x8dk), usmerjene grafe pa sestavljata mno\xc5\xbeica to\xc4\x8dk in mno\xc5\xbeica lokov (urejenih parov to\xc4\x8dk). Iz zornega kota teorije grafov se to\xc4\x8dke obravnavajo kot brezobli\xc4\x8dni in nedeljivi objekti, \xc4\x8deprav imajo lahko dodatno zgradbo, kar je odvisno od uporabe v kateri se pojavlja graf. Semanti\xc4\x8dna mre\xc5\xbea je na primer graf v katerem to\xc4\x8dke predstavljajo koncepte ali razrede objektov._NEWLINE_Dve to\xc4\x8dki, ki tvorita povezavo, sta njeni kon\xc4\x8dni to\xc4\x8dki, povezava pa vodi v njiju - je inciden\xc4\x8dna z njima. To\xc4\x8dka w je sosedna drugi to\xc4\x8dki v, \xc4\x8de graf vsebuje povezavo (v,w). Okolica to\xc4\x8dke v je inducirani podgraf grafa, nastal na vseh to\xc4\x8dkah, sosednih to\xc4\x8dki v._NEWLINE_Stopnja to\xc4\x8dke v grafu je \xc5\xa1tevilo povezav inciden\xc4\x8dnih z njo. Izolirana to\xc4\x8dka je to\xc4\x8dka s stopnjo 0, in ni kon\xc4\x8dna to\xc4\x8dka nobene povezave. Hkrati predstavlja polni graf , ki se imenuje prazni graf . List (tudi pendantna to\xc4\x8dka) je to\xc4\x8dka s stopnjo 1._NEWLINE_V usmerjenem grafu je treba lo\xc4\x8diti med izhodno stopnjo (\xc5\xa1tevilo odhajajo\xc4\x8dih povezav) in vhodno stopnjo (\xc5\xa1tevilo prihajajo\xc4\x8dih povezav). Izvirna to\xc4\x8dka je to\xc4\x8dka z izhodno stopnjo 0, ponirna to\xc4\x8dka pa je to\xc4\x8dka z vhodno stopnjo 0._NEWLINE_To\xc4\x8dke v grafih ustrezajo ogli\xc5\xa1\xc4\x8dem poliedrov, vendar jim niso enake. Skelet poliedra tvori graf, katerega to\xc4\x8dke so njegova ogli\xc5\xa1\xc4\x8da, poliedrska ogli\xc5\xa1\xc4\x8da pa imajo dodatno zna\xc4\x8dilnost (svojo geometrijsko lego), ki se v grafih ne pojavlja. Ogli\xc5\xa1\xc4\x8dna figura ogli\xc5\xa1\xc4\x8da v poliedru predstavlja okolico to\xc4\x8dke v grafu.'